ખલીલ જીબ્રાન કહે છે કે માનવજાતિના હોઠ પરનો સૌથી સુંદર શબ્દ માં છે, સહુથી સુંદર સાદ છે ‘માં’. એ એક એવો શબ્દ છે, જે આશા, લાગણી, સ્નેહ અને પ્રેમથી ભરેલો છે, એક મધુર શબ્દ, જે હૃદયનાં ઊંડાણોમાંથી આવે છે. મા બધું જ છે; શોકમાં તે આશ્વાસન છે. દુ:ખમાં તે આશા છે; દુર્બળતામાં તે શક્તિ છે. તે પ્રેમ, કરુણા, સહાનુભૂતિ અને ક્ષમાશીલતાનું ઝરણું છે. માં વિશે ઘણુંય લખાયું છે, કવિ હર્ષદેવ માધવની એક રચનામાં તેઓ માતા શારદાને કહે છે કે કલ્પવૃક્ષની લેખણ લઇને ઇશ્વરના ગુણો લખતાં જો ઇશ્વરના ગુણો ખૂટી જાય તો માંના ગુણો લખી લે. કદાચ તે ઇશ્વરથી વધારે જ હોવાનાં. તેઓ જ અન્ય એક રચનામાં લખે છે,